
Krajevna skupnost Šempas 
Šempas 136, 5261 Šempas

Datum: 15.12..2025

Zapisnik  24 . seje Sveta krajevne skupnosti Šempas, 
 z dne  8.12.2025

Prisotni: Barbara Kante,  Ada Troha, Vilma Volk, Martin Cernatič, Klemen Krševan, Marko Fučka in Srečko Mesarič

Začetek seje: ob 20.00, zaključek seje: ob 21.55. uri

Predlagani dnevni red:
1. Pregled in potrditev zapisnika 23. seje
2. Potrditev naročilnic in pogodb 
3. Inventura (navodila, sklep o imenovanju komisije)
4. Razno



1. Pregled in potrditev zapisnika 23 seje sveta KS Šempas 
      Predsednica KS je zapisnika prebrala.
      S K L E P: Svet KS potrjuje zapisnik 23. seje KS, na prebrano ni imel pripomb

2. Potrditev naročilnic in pogodb
      Predsednica je člane seznanila z izdanimi naročilnicami in pogodbami v obdobju od  
zadnje seje, v oktobru 2025

3. Inventura: Predsednica KS Šempas, Barbara Kante je člane  sveta KS seznanila da je potrebno narediti inventuro za leto 2025.  Do 31.1.2026 je potrebno narediti popis osnovnih sredstev in drobnega inventarja, popis terjatev in obveznosti ter sredstev in virov sredstev pa najkasneje do 21.2.2026.
Predsednica sveta KS Šempas je imenovala člane inventurne komisije v naslednji sestavi:
1.    Vilma Volk  – predsednica
2.    Ada Troha  – članica
3.    Srečko Mesarič – član

    Članom inventurne komisije je prebrala in posredovala navodila za popis sredstev in  
    njihovih virov ter terjatev in obveznosti.

4. Razno
Predsednica je člane seznanila, da krajana, ki živi poleg plošče skrbi, da bi močna burja, katero od platan zlomila in bi padla na njegovo hišo. 
Po krajši razpravi je bil sprejet sklep: povabi se izvajalca, ki je platane obrezoval pred tremi leti, da jih pogleda in poda mnenje.

Predsednica je člane seznanila, s pritožbami krajanov, ki se nanašajo na zelo slabo stanje nekaterih odsekov poljskih poti. 
V zvezi s tem je bil pripravljen ogled stanja. Informativni predračun za ureditev teh poti znaša cca 6.000 eur. 
Sprejet je bil sklep, da je treba poti urediti-

V zvezi s postavitvijo pitnika pri cerkvi, je predsednica člane sveta seznanila, da je podala vlogo za priklop na Goriške vodovode, za izvedbo se dobi izvajalca.

Uporabe javne št. 5783 ko Šempas še vedno ni urejena, potrebno se je pozanimati na MONG, zakaj zadeva še ni urejena.

Predsednica je člane seznanila, da Lovska družina Lijak z 31.12.2025 odpoveduje najemno pogodbo za pisarno v stari šoli.

Podjetje LMTV d.o.o. smo pooblastili, da lahko pridobiva potrebne podatke v našem imenu za potrebe reševanja problematike trgovina Mercator v Šempasu

Pridobili smo ponudbo za peskanje in zaščito spomenika pri osnovni šoli, izvedba bo opravljena v sodelovanju z zvezo borcev Šempas

Podaljša se pogodba z Zavarovalnico Triglav

Na oglasni deski je visel OKLIC po nalogu Okrajnega sodišča Nova Gorica

Seja je bila zaključena ob  21.55 uri.
Sejo je vodila predsednica sveta KS Šempas Barbara Kante
Zapisnik napisala: Vilma Volk  
              
                                                                                                          Barbara Kante
                                                                                                   Predsednica KS Šempas

